Worcester F 80 Distinctiones

103 Ira in Deo

Ira in Deo non dicit affectum nature commote, set affectum vindicem. Set in homine

/fol. 249ra/

potest dicere vtrumque. Ira Dei prouocat peccator. Et primo superbus, sicut contumax iudicem, ingratum benficium, Job 36[:13]: *Simulatores callidi*, vt ypocrite, *provocant iram Dei*. Deut. 32[:16]: Prouocauerunt eum in diis alienis. Econtra humilitas mitigat, [2] Paral. 12[:12]: *Quia humiliati sunt, auersa est ab eis ira Domini*.

¶ Secundo immundus sicut falsus testis iudicem fumus oculum, Matt. 22[:7]: *Cum*que *audisset rex, iratus est, missis* exercitum, id est, angeli, occidit *homicidas illos*. Econtra caritas mitigat, Ysai. 12[:1]: *Confitebor tibi, Domine*, quia *iratus es mihi, conuersus*.

¶ Tercio auarus sicut profunditas putei haurientem dilacio debita creditorem, Ysai. 57[:17]: *Propter iniquitatem auaricie* est *iratus*, etc. Econtra elemosina mitigat, Prou. 21[:14]: *Munus absconditum extinguit iras*.

Quarto[[1]](#footnote-1) accidiosus sicut sterilitas colonum piger nuncius Domini, Num. 11[:1]: *Ortum est murmur populi, quasi dolencium pro* dolore, *contra Dominum. Quod cum audisset, iratus est*. Econtra bona operatio mitigat, [2] Paral. 19[:2]: Iratus *quidem Domini merebaris*.

¶ Tercio[[2]](#footnote-2) Luxuriosus sicut fetor nobilem, Prou. 22[:14]: *Fouea profunda os aliene, cui iratus est Dominus, incidet in eam*. [3] Reg. 11[:9]: *Iratus est Dominus Salomoni, quia auersa*. Econtra disciplina mitigat, Psal. [2:12]: *Apprehendite disciplinam*, etc.

¶ Septimo gulosus sicut foramen nauis nauigantem, Psal. [77:30-31]: *Adhuc esce eorum erant in ipsorum ore* *et ira Dei*. Econtra oratio mitigat.

¶ Ira hominis est triplex. Optima, vtilis, que fit per zelum iustitie contra culpam, sicut medicina amara vtilis est quis purgat, Eccle. 7[:4]: Melior est ira risu. Et Exod. 32[:19]: *Iratus* est Moyses videns *vitulum.*

¶ Secunda est tollerabilis quando tria concurrunt quando est tarditas in inchoacione, Jac. 1[:19]: *Sit omnis homo velox ad audiendum*, etc. Prou. 18[:14]: *Spiritum ad irascendum facilem quis sustinere*. Secundo quia est breuitas in duracione quia tunc facilius curatur ad Eph. 4[:26]: *Sol non occidat super iracundiam vestram*. Tercio quando est modicitas in intencione. Ita ut non turbetur racio quia quod leuius est leuius portatur, Psal. [4:5]: *Irascimini et nolite peccare*. Job

/fol. 249rb/

36[:18]: *Non te superet ira vt aliquem opprimas*.

¶ Tercio ira est vituperabilis que surgit in odium nec primo quia deseruit bona hominis pertinencia ad se ipsum. Est autem vulneratrix nature sicut tinea vestem, Eccli. 30[:26]: *Iracundia minuunt dies*. Et Prou. 25[:20]: *Tinea vestimento, et vermis ligno*, sic *tristitia.* Tercio quia dissipatrix fortune sicut vas fractum perdit liquorem,[[3]](#footnote-3) tempestas victualia, Eccli. 21[:5]: *Objurgatio et* ira *annullabunt substantiam*. Hoc bene sciunt litigatores.

Tercio est execatrix intelligencie, sicut coruus primo erunt oculum animalium, Prou. 21[:24]: *Superbus et arrogans,* etc. Horacius, Impedit ira animum ne possit cernere verum. Secundo destruit bona per tinencia ad Deum. Est enim interfectrix gracie, Job 5[:2]: *Vere[[4]](#footnote-4) stultum interficit [iracundia].* Negglectrix iusticie, Jac. primo [1:20]: *Ira viri iustitiam Dei non operatur*. Impeditrix glorie sicut diuisio palmitis vite impedit fructum, Eccli. 1[:28]: *Iracundia animositatis illius subuersio illius est*.

¶ Tercio destruit bona pertinencia ad proximum que sunt tria: correctio culpe, dileccio nature, comparacio miserie, sed ira est mendax in correccione, quia sub spem iusticie infert vindicam, Eccli. 19[:28]: *Correccio mendax in[[5]](#footnote-5) ira contumeliosi*. Ideo rex apum non habet aculeum. Secundo, est audax in murmurando sicut turbo impellit domum ad ruinam, Prou. 22[:24]: *Noli esse amicus homini iracundo*. Tercio misericors est in condonando, sicut cutis Ethiopis non albescit, Prou. 27[:4]: *Ira non habet misericordiam.*

|  |  |
| --- | --- |
|  |  |

1. Quarto ] where Lambeth has Quinto. [↑](#footnote-ref-1)
2. Tercio ] where Lambeth has Sexto. [↑](#footnote-ref-2)
3. liquorem ] *add.* ~~test~~. [↑](#footnote-ref-3)
4. vere ] *corr.* virum. [↑](#footnote-ref-4)
5. in ] Lambeth *om.* F 80. [↑](#footnote-ref-5)